text: Tamatini, o nisongila’an no South Africa mararid sakadademaken matiya nisanga’an no tamdaw a canot a no aniniay a sakatayal to sasanga’en. Sa’ongan itiya ’ayaw ni Yis to 10000 mihecaan, mafolaw tayni i South Africa a Koisan tamdaw a malopisak misaniyaro misatapang ira ko nangra a niyah ponka ato nisongila’an, oya aniniay masadakay nai dihif a coka[10][491]. Nikawrira, o Bantu tamdaw ato Nguni tamdaw a ponka ato nisongila’an a rocok macelolay to ko no i dihifay a coka[491]. I kefeng no pikarkaran ato i maci, o fa’elohay a nisongila’an o macakatay ato masasiromaay: nao sapicengel sakadademak tangasa kakiniyah a nipidemak to kasasiroma a sakatayal to nipisanga’. Nai 1850 mihecaan miteka, o mapatodong no nikacangilan to nano Netherland a ponka a nisongila’ay, misakolongay a Boolean tamdaw ato marariday mitoor to nano Europe a nirocokan ponka no kohecalay tamdaw a nisongila’an tangasa anini oyanan to ko kasasicamol no ponka a masanga’ a mapasadak[491].